وزارت آیوش
طلبا میں آیوش طریقۂ علاج کے فرائض کو مقبول کرنے کے لیے لیکچروں کا سلسلہ
لیکچروں کے ذریعے اسکولوں اور کالجوں کے 75000 سے زیادہ طلبا رابطے میں آئیں گے
نئی دہلی،04 ستمبر ،2021 / آیوش کے مرکزی وزیر جناب سربانند سونووال نے نوجوانوں سے زور دے کر کہا ہے کہ وہ ایک صحت مند طرز زندگی اپنائیں اور ایک متوازن اور صحت بخش غذا لیں۔ انہوں نے کہا کہ اس بات کی اہمیت ہے کہ نوجوان ذہن آیوش طریقۂ علاج کی جانب راغب ہوں تاکہ ان کی نشو ونما ایک زیادہ صحت مند اور مضبوط طریقے سے ہو۔
جناب سونووال اسکول اور کالج کے طلبا کے لیے ‘‘ہمارا آیوش ، ہمارا سواستھ’’ کے موضوع پر ایک ویبینار سے خطاب کر رہے تھے۔ اس ویبینار کا اہتمام آیوش کی وزارت نے آزادی کا امرت مہوتسو کے تحت سال بھر چلنے والے پروگراموں کے حصے کے طور پر کیا تھا۔ یہ اپنے سلسلے کا چھٹا ویبینار تھا۔ آزادی کا امرت مہوتسو حکومت ہند اگست ، 2022 میں بھارت کی آزادی کے 75 سال پورے ہونے کے موقعے پر منائے گی۔ ’’
آیوش کے مرکزی وزیر نے کہا کہ جب ہم صحت مند اور متوازن ہوتے ہیں تو ہم سماج کے حصے کے طور پر اپنے خوابوں کو پورا کرنے اور ذمہ داریوں کو نبھانے کے اہل ہوتے ہیں۔ آیوش طریقۂ علاج میں صحت کو برقرار رکھنے کے لیے غذا کے اصول پر خاص طور پر توجہ دی گئی ہے۔
طلبا سے ایک غیر صحت بخش غذا سے گریز کرنے کے لیے کہتے ہوئے جناب سونووال نے یہ بھی کہا کہ ہم میں سے ہر ایک صحت پر فاسٹ فوڈ کے اثرات سے واقف ہیں۔ آیوش طریقۂ علاج نے ایک متوازن غذا لینے کی وکالت کی گئی ہے جو فائدے مند ہے۔ اور کسی فرد کی صحت برقرار رکھتی ہے۔
اسکولوں اور یونیورسٹیوں کے 75000 سے زیادہ طلبا سنیچر کے اس ویبینار میں شریک ہوئے ۔ اگلے ایک سال میں آیوش کی وزارت کا مقصد 75000 تعلیمی اداروں کے طلبا کو رابطے میں لانا ہے۔ اس کے لیے آئی ای سی مواد کو تقسیم کیا جائے گا اور بہت سے لیکچروں کا اہتمام کیا جائے گا۔
آیوش کے وزیر مملکت ڈاکٹر منج پرا مہیندر بھائی نے اپنے خطاب میں کہا کہ موجودہ تیز رفتار سماجی معمولات کی وجہ سے نوجوان فطرت سے الگ ہو گئے ہیں۔ انہوں نے کہا کہ آیوش طریقۂ علاج نے سادہ سے بہت سے طریقوں کی وکالت کی ہے جن سے ہمیں صحیح معنوں میں اپنے آپ سے مربوط ہونے میں مدد مل سکتی ہے۔ ڈاکٹر منج پرا نے یہ بھی کہا کہ تعلیم ذہنوں کو صحت بخشنے میں ایک اہم رول ادا کرتی ہے۔ ہمارا روایتی طریقۂ علاج پوری دنیا میں قبول کیا جاتا ہے اور ہمارا حفظان صحت کا روایتی نظام پوری طرح سرگرم ہے۔
طلبا کو اس موقعے پر ایک پرزینٹیشن بھی دیا گیا جس میں آیوش کی شاخوں کے بارے میں بتایا گیا اور اس کی تاریخ بیان کی گئی۔ آیوش طریقۂ علاج کے بارے میں مشہور شخصیتوں اور کھیل کود سے وابستہ افراد کے اقوال بھی ان طلبا کو دکھائے گئے جس کے بعد آیوش نظام کی تفصیلات کے بارے میں ایک پرزینٹیشن دیا گیا کہ یہ کمر دردجیسی دور جدید کی پریشانیوں سے مقابلہ کرنے میں نوجوانوں کو مدد دیتا ہے۔ پرزینٹیشن میں یہ بھی بتایا گیا کہ ایک پیشے کے طور پر آیوش کس طرح فائدے مند ہے اور اس میں بہت سے مواقعے فراہم ہیں۔ آیوش طریقۂ علاج کووڈ کے دوران بھی کافی موثر ہے اس بات کی بھی وضاحت کی گئی۔
شریک طلبا سے خطاب کرتے ہوئے بھارتی طریقۂ علاج کے قومی کونسل کے چیئرمین ودیہ جینت دیو پجاری نے کہا کہ نوجوانوں کی صحت کی دیکھ بھال آج کے حالات میں بہت اہم ہے۔ کیونکہ یہ قوم کی تعمیر میں ایک بڑا رول ادا کرتے ہیں۔ انہوں نے کہا کہ آیوش کے طریقے صحت کو برقرار رکھنے میں کافی موثر ہیں۔ البتہ انہوں نے تنبیہ کی کہ آیوروید جو آیوش کی ایک اہم شاخ ہے اسے پرانے نسخوں اور تحقیقی مقالوں کے ذریعے سمجھا جانا چاہیے نہ کہ واٹس ایپ پر بھیجے گئے پیغامات کے ذریعے۔
آل انڈیا انسٹی ٹیوٹ آف آیوروید کی ڈائریکٹر ڈاکٹر تنوجا نیساری نے طلبا کو بتایا کہ آیوروید طرز زندگی کو اپنا کر زندگی میں بڑے پیمانے پر بہتری لائی جاسکتی ہے۔ وزیر اعظم نریندر مودی نے بھی من کی بات کے اپنے ماہانہ خطاب میں آیوش طریقۂ علاج کی سفارش کی تھی۔ ڈاکٹر تنوجا نے کہا کہ آیوش کے طریقوں کو ایک صحت مند بھارت کے خواب کو پورا کرنے کے مقصد سے اپنے زندگی کا حصہ بنا لیں۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –8664
(Visitor Counter : 130